**Avraham Burg** (hebraisk: אברהם בורג, født 19. januar 1955 i Jerusalem) er en Israelsk politiker, leder av JAFI, ordførende leder i Knesset og fungerende president i Israel.

Biografi
--------

Burg ble født og vokste opp i Jerusalems forsted Rehavia. Faren Yosef Burg ble født i Tyskland, var israelsk politiker innvalgt i Knesset for Israels religiøse parti og hadde en rekke ministerposter i landets regjering. Moren Rivka ble født i Hebron og var en overlevende fra massakren i sin hjemby i 1929. Avraham Burg har tjenestegjort som løytnant fallskjermjegerbrigaden i Israels forsvar og har en grad i statsvitenskap ved Det hebraiske universitetet i Jerusalem.

Burg er gift med Yael, bor i Nataf utenfor Jerusalem og har seks barn.

Politisk karriere
-----------------

Burg var tidligere en venstre-orientert aktivist i Fred Nå bevegelsen. Under en Fred Nå demonstrasjon i Jerusalem i februar 1983, ble han skadet under et granat-angrep som drepte Israels utenriksminister Emil Grunzweig.

I 1985 var han rådgiver for statsminister Shimon Peres i spørsmål som angikk den jødiske diaspora. I 1988 ble han innvalgt i Knesset som medlem av HaMa'arakh.

Han ble gjenvalgt i Knesset i 1992, da HaMa'arakh ble oppløst og gikk inn i Avoda. I 1995 ble han utnevnt til leder av JAFI og Verdens sionist-organisasjon, og trakk seg samtidig fra Knesset. Som leder av JAFI arbeidet han for å få tilbake jødisk eiendom som gikk tapt under Holocaust.

Avraham Burg vendte tilbake til politikken i 1999, og ble valgt inn i Knesset på Ehud Baraks liste Et Israel. Samme år ble han valgt til ordførende leder i Knesset, en stilling han hadde frem til 2003. Etter president Ezer Weizmans avgang, ble han i en kort periode fungerende president i Israel i 2000. Da Ehud Barak tapte valget i 2001, prøvde Burg uten hell å velges som Arbeiderpartiets leder. Han beholdt likevel sitt sete i Knesset under valget i 2003.

I oktober 2003 publiserte Burg en artikkel i The Guardian med tittelen «Sionismens opphør», hvor han tok til orde for en rask israelsk tilbaketrekning fra de palestinske territoriene. I 2003 publiserte han også en artikkel i *Yedioth Ahronoth* hvor han erklærte at «Israel, som har sluttet å bry seg om palestinske barn, bør ikke bli overrasket når de kommer dynket i hat og sprenger seg selv midt i israelske trygghetssoner»

Etter den politiske karriere
----------------------------

I 2004 trakk Burg seg tilbake fra Knesset og det politiske liv. Etter dette har han opptrådt som foredragsholder ved internasjonale sammenkomster, og arbeidet med private forretningsaffærer.

Under et intervju med *Haaretz* i juni 2007 foreslo Burg å endre loven om tilbakevending, og uttalte at «å definere staten Israel som en jødisk stat er begynnelsen på dens opphør. En jødisk stat er eksplosiv. Den er dynamitt.» For å imøtekomme kritikk etter intervjuet, sa han at Israel ikke burde defineres som en «jødisk stat», men som en «stat for jøder».

I april 2008 signerte Burg et brev hvor han erklærte sin støtte til den amerikanske fredsgruppen *Jstreet*.

Bibliografi
-----------

* *Brit Am: A Covenant of the People*, Proposed Policy Guidelines for the National Institutions of the Jewish People, juni 1995, Jewish Agency for Israel
* *Nedkjempelsen av Hitler* (2007) (Hebraisk)
* *Gud er tilbake* (2006) (Hebraisk)

Referanser
----------

1. ↑   Munzinger Personen, Munzinger IBA 00000028287, besøkt 9. oktober 2017[Hentet fra Wikidata]
2. ↑   Roglo, Roglo person ID p=avraham;n=burg[Hentet fra Wikidata]
3. ↑   Social Networks and Archival Context, SNAC Ark-ID w6bs6d4w, besøkt 9. oktober 2017[Hentet fra Wikidata]
4. 1 2   Knesset, «חה"כ אברהם בורג»[Hentet fra Wikidata]
5. ↑  (en) Greer Fay Cashman (9. januar 2007). «Grapevine: Doing it in style». The Jerusalem Post. Arkivert fra originalen 25. november 2020. Besøkt 24. juli 2021.
6. ↑  (en) ««Avraham Burg»». Israels utenriksdepartement. 26. februar 2003. Arkivert fra originalen 29. november 2004. Besøkt 18. september 2008.
7. ↑  Avraham Burg (15. september 2003). ««The end of Zionism»» **(engelsk)**. The Guardian. Besøkt 18. september 2008. «Israel must shed its illusions and choose between racist oppression and democracy»
8. ↑  (en) David Remnick (30. juli 2007). ««Letters from Jerusalem: The Apostate. A Zionist politician loses faith in the future»». The New Yorker. Besøkt 18. september 2008.
9. ↑  (en) Ari Shavit (7. juni 2007). ««Burg: Defining Israel as a Jewish state is the key to its end»». Haaretz. Arkivert fra originalen 3. desember 2009. Besøkt 18. september 2008.
10. ↑  (en) Avraham Burg (27. juni 2007). ««Another way of understanding my book»». The Marker Café. Arkivert fra originalen 7. juli 2012. Besøkt 18. september 2008.
11. ↑  The Guardian: New Kid on the Block, 15. april 2008

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** Munzinger (iba)
 |